Samherji hyggst birta tölvupósta uppljóstrarans Jóhannesar Stefánssonar , fyrrverandi stjórnanda Samherjafélaganna í Namibíu . Ekki verða þó birtir póstar sem snúa að persónulegum málefnum Jóhannesar , heldur eingöngu þeir sem snúa að starfi hans . Einnig verða birt önnur gögn . Þetta hefur Fréttablaðiðeftir öruggum heimildum . Björgólfur Jóhannsson , forstjóri Samherja , vildi ekki staðfesta við Fréttablaðið að póstarnir yrðu birtir . Hann segir það þó koma til greina að birta alla póstana . „ Það kann alveg að vera . Ég hef ekki sjálfur litið á þessa tölvupósta en mér finnst það hljóta að koma til greina , ef það er eitthvað í þeim sem styður þá skoðun okkar að starfsemin hafi ekki verið eins og lýst hefur verið í þessum þáttum , “ segir Björgólfur . Útgerðarfyrirtækið Samherji segist hafa látið kanna þau gögn sem WikiLeaks hefur birt um félagið , en þar sé aðallega um að ræða mikið magn pósta úr pósthólfi Jóhannesar Stefánssonar uppljóstrara . Samherji segir að Jóhannes hafi handvalið tölvupósta og aðeins afhent um 42% af tölvupóstunum . Þetta kemur fram í tilkynningu frá fyrirtækinu í gær .